Riho Nõmmik

Riho Nõmmik (sündinud 26. veebruaril 1936 Tallinnas) on eesti füüsik. Riho Nõmmik on Salme Nõmmiku poeg. 1954. aastal lõpetas Nõmmik Tartu 1. Keskkooli, 1960 Moskva Ülikooli füüsikateaduskonna ja 1963 samas aspirantuuri, füüsika-matemaatikakandidaat (1968, Moskva Ülikool), väitekiri "Изучение электронно-фотонной и ядерно-активной компонент в центральных областях широких атмосферных ливней", füüsika-matemaatikadoktor (1998, Moskva Ülikool), "Модели потоков частиц космических лучей (разработка и применение)". Nõmmik oli 1964–68 Eesti NSV TA Füüsika ja Astronoomia Instituudi nooremteadur, 1969–97 Moskva Ülikooli tuumafüüsika instituudi vanemteadur, 1998–2018[küsitav] juhtivteadur. Aastast 2018 elab ta Eestis. Riho Nõmmiku uurimisvaldkonnad on kosmiliste kiirte füüsika, tuumafüüsika, geofüüsika, kosmose radiatsiooniväljad, kosmoselendude radiatsiooniohutus, kiirguse mõju mikroelektroonikale, rakenduslik vaakumspektroskoopia, loodus- ja ühiskonnanähtuste modelleerimine. Töötanud Baikonuri (Bajkongõr) ja Kapustin Jari kosmodroomil ning Aragatsi mäel (Armeenia) asuvas kosmiliste kiirte uurimise jaamas. Osalenud "Interkosmose" programmides ja teinud eksperimente rohkem kui 40 sputnikul ja kosmoselaeval, sh seni suurima (180 kg) kosmoses kasutatud ("Interkosmos 6", 1978) tuumaemulsioonikambri loomises (saanud autoritunnistuse), mille abil tegi eksperimentaalselt kindlaks (1981) Maa-lähedases kosmoseruumis siiani kõrgeima energiaga (üle 1012 eV) elektronide olemasolu. Sedastanud esimesena Galaktika kosmiliste kiirte koosseisus (1981) mittetäielikult ioniseeritud raskete aatomite olemasolu. Loonud meetodi (1990, rakendanud seda samal aastal) anomaalse kosmilise kiirguse hulka kuuluva hapniku ioonide laengu määramiseks kahe anduri abil, mis on paigutatud ühel ajal eri orbiitidel liikuvatele satelliitidele, loonud ka galaktiliste kosmiliste kiirte dünaamika arvutamise mudeli (kinnitati aastast 2003 rahvusvaheliseks standardiks, on esimene maailmaruumi füüsikalisi omadusi käsitlev standard). Teinud kindlaks Päikese kosmilisi kiiri iseloomustavaid seaduspärasusi (1993–2004), mille alusel loonud vastava arvutusmudeli (kinnitatud Venemaa standardina). Koos Salme Nõmmikuga uurinud (inim)asustuse ruumilisi seaduspärasusi ja koostanud migratsiooniprotsesside matemaatilise mudeli. Konstrueerinud teadusaparatuuri. Moskva Eesti Seltsi asutajaid ja juhatuse liige (esimees 1996–2003), Moskva Rahvusseltside Nõukogu liige (1989–91). Venemaa Kosmoseföderatsiooni veteran (2004), Moskva Ülikooli teeneline teadlane (2004). Mongoolia TA teenetemedal (1981), NSVL (Venemaa) Kosmoseföderatsiooni Juri Gagarini nimeline medal (1991, 2001), Valgetähe IV klassi teenetemärk (2006). Üle 190 teadustrükise, 2 autoritunnistust; publitsistikat Eesti ja Venemaa ajakirjanduses. О проникновении паров воды в некоторые приборы, применяемые в вакуумной ультрафиолетовой области спектра (kaasautor M. Saar, V. Tiit). // Ж. Прикл. Спектроскопии (1968) 9 Закономерности распределения поселении в зонах влияния городов и крупных сельских поселений (kaasautor S. Nõmmik). // Изв. АН СССР. Геогр. (1970) 3 Наблюдение электронов с энергией 1012 в первичном космическом излучении. // Космические иссл. 22 (1984); О потоке ядер с энергией несколько сот МэВ/нуклон на орбите станции «Салют-6» (kaasautor). // Космические иссл. 24 (1986) Charge state distribution of anomalous oxygen ions in low earth orbit during solar quiescence (kaasautorid G. P. Gertzen, A. M. Marenny). // Nuclear Tracks Radiat. Meas. 17 (1990) 2 Galactic cosmic ray flux simulation and prediction (kaasautorid M. I. Panasjuk, A. A. Suslov). // Adv. Space Res. 17 (1995) 2 Radiation environment inducted by cosmic ray particle fluxes in the International Space Station orbit according to recent galactic and solar cosmic ray models. // Adv. Space Res. 21 (1998) 12 Probabilistic model for fluences and peak fluxes of solar energetic particles. // Radiat. Meas. 30 (1999) 3 Солнечная активность и события в солнечных космических лучах (kaasautor D. Mottl). // Изв. АН. Физ. 65 (2001) 3 The dependence of solar energetic particle fluxes in the Earth-Mars-Earth route on solar activity period (kaasautor N. V. Kuznetsov). // Adv. Space Res. 30 (2002) 4 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 24 Eesti Teaduse Biograafiline Leksikon, 3. köide Eesti entsüklopeedia 14, 332 Hint, M. Eestlasest füüsik vallutab Moskvas kosmost. // Postimees (1998) 30. VI Moskva Eesti Selts. M, 2002, 5–7, 12, 27, 32, 53, 60–65, 139 Nõmmik, R. Murrangulised aastad minu elus. // Moskva Eesti Selts. M, 2002, 77–102 Käesolevas artiklis on kasutatud "Eesti teaduse biograafilise leksikoni" materjale.